Diari Oficial de la Generalitat Valenciana


Sumari del DOGV 9293, del 08-03-2022 (2022/1872)

DECRET 19/2022, de 25 de febrer, del Consell, de creació de l'Escola oficial d'idiomes virtual valenciana.
----------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1872


Data del document
:   25-02-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació

DECRET 19/2022, de 25 de febrer, del Consell, de creació de l'Escola oficial d'idiomes virtual valenciana. [2022/1872]  
L'article 4.2 del Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes preveu la possibilitat de crear una escola oficial d'idiomes virtual per a impartir els ensenyaments d'idiomes a distància. I l'article 5 del Decret 242/2019, de 25 d'octubre, d'establiment dels ensenyaments i del currículum d'idiomes de règim especial a la Comunitat Valenciana, inclou la modalitat a distància com una de les modalitats dels ensenyaments d'idiomes.  
A més a més, és convenient que es facilite i s'acoste a la ciutadania l'opció d'estudiar en línia, atés que l'ensenyament virtual adquireix cada vegada més un paper protagonista, en el qual s'atén tot tipus de formació, inclosos els idiomes. La demanda que s'observa diàriament en referència a l'ensenyament de llengües deixa entreveure la gran necessitat de complementar l'oferta d'aprenentatge a les actuals escoles oficials d'idiomes oferint aquest aprenentatge en línia.  
Així, davant la demanda de cursos en línia i per a implantar-los en els ensenyaments d'idiomes, és oportú crear una escola oficial d'idiomes virtual a la Comunitat Valenciana, per a impartir els ensenyaments d'idiomes previstos en el capítol VII del títol I de la Llei orgànica 2/2006, de 3 de maig, d'Educació.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 7 del Reglament orgànic i funcional de les escoles oficials d'idiomes s'estableix que aquests centres tindran la denominació específica que determine la conselleria competent en educació.  
  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, prèvia deliberació del Consell en la reunió de 25 de febrer 2022,  
  
  
DECRETE  
  
Article únic. Creació de l'Escola oficial d'idiomes virtual valenciana  
  
1. Es crea el centre docent següent:  
Denominació: Escola oficial d'idiomes virtual valenciana  
Ensenyaments: idiomes  
Titular: Generalitat  
Codi: 09716123  
Domicili de la seu administrativa: carrer de José Pradas Gallén, número 8  
Província: Castelló  
Localitat: Castelló de la Plana  
2. La capacitat de llocs escolars no està determinada per l'espai físic en el qual se situen les instal·lacions de la seu administrativa, i es definirà cada curs en funció de la demanda de l'alumnat i de les possibilitats organitzatives del professorat que impartisca els ensenyaments d'idiomes de les escoles oficials d'idiomes titularitat de la Generalitat.  
  
  
DISPOSICIONS ADDICIONALS  
  
Primera. Inscripció  
l'Escola oficial d'idiomes virtual valenciana s'inscriurà en el Registre de centres docents de la Comunitat Valenciana.  
  
Segona. Incidència pressupostària  
L'aplicació i desenvolupament d'aquest decret no tindran cap incidència en la dotació dels capítols de despesa assignada a la conselleria competent en educació, i en tot cas serà atesa amb els seus mitjans personals i materials.  
  
DISPOSICIONS FINALS  
  
Primera. Habilitació normativa  
Es faculta la persona titular de la conselleria competent en educació per a executar i desenvolupar aquest decret, i per a modificar la denominació i la configuració del centre.  
  
Segona. Efectes  
Aquest decret produirà efectes des de l'inici del curs escolar 2022-2023.  
  
València, 25 de febrer de 2022  
  
El president de la Generalitat  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ I IBAÑEZ